**PRAVILA I POSTUPAK PRETHODNE PROVJERE ZNANJA I SPOSOBNOSTI KANDIDATA / KANDIDATKINJA KOJI PODNOSE PRIJAVU NA OGLAS ZA PRIJAM U SLUŽBU NA ODREĐENO VRIJEME**

 **U UPRAVNI ODJEL ZA TURIZAM, PODUZETNIŠTVO I RURALNI RAZVOJ**

 **PRIMORSKO-GORANSKE ŽUPANIJE**

**na privremeno radno mjesto:**

* + „**Savjetnik / Savjetnica za rad na projektima ARCA ADRIATICA i Adri.SMartFish II“**, 1 izvršitelj / izvršiteljica na određeno vrijeme za vrijeme trajanja projekta;

**I.**

Po dolasku na prethodnu provjeru znanja i sposobnosti, od kandidata / kandidatkinja će biti zatraženo predočavanje odgovarajuće identifikacijske isprave radi utvrđivanja identiteta.

Osobe koje ne mogu dokazati svoj identitet, kao i osobe koje nisu podnijele pravodobne i/ili uredne prijave i/ili za koje je utvrđeno da ne ispunjavaju formalne uvjete Oglasa, kao i osobe koje nisu podnijele prijavu na Oglas za radno mjesto za koje se provodi prethodna provjera znanja i sposobnosti, ne mogu pristupiti provjeri.

Za kandidata / kandidatkinju koji/koja formalno ispunjava uvjete, a ne pristupi provjeri, uopće ili u zakazano vrijeme, ili tijekom njena trajanja odustane od iste, smatrati će se da je povukao / povukla prijavu na Oglas.

**II.**

Po utvrđivanju identiteta, s kandidatima/kandidatkinjama će biti provedeno testiranje poznavanja engleskog i talijanskog jezika, koje se sastoji od iz usmenog i pismenog dijela iz svakog jezika.

Usmeno testiranje poznavanja engleskog i talijanskog jezika sastoji se od ukupno 10 pitanja (po 5 iz svakog jezika), a maksimalan broj bodova koji kandidati/kandidatkinje mogu ostvariti je 5 bodova.

Po završetku usmenog testiranja poznavanja engleskog i talijanskog jezika s kandidatima će se provesti pismeno testiranje znanja engleskog i talijanskog jezika.

**III.**

Pisano testiranje poznavanja engleskog i talijanskog jezika traje 90 minuta.

Pisano testiranje poznavanja engleskog i talijanskog jezika sastoji se od ukupno 10 pitanja (po 5 iz svakog jezika) a maksimalan broj bodova koji kandidati/kandidatkinje mogu ostvariti je 5 bodova.

Kandidati / kandidatkinje su se dužni pridržavati utvrđenog vremena testiranja.

**IV.**

 Smatra se da su kandidati / kandidatkinje položili test iz poznavanja engleskog i talijanskog jezika ako su ostvarili najmanje ili više od 50 % bodova na provedenom testiranju (ukupan zbroj bodova iz pismenog i usmenog testiranja iz oba jezika zajedno).

**V.**

Po završetku testiranja poznavanja engleskog i talijanskog jezika provest će se pisano testiranje koje traje 45 minuta.

Kandidati su se dužni pridržavati utvrđenog vremena testiranja.

Pisani test se sastoji od ukupno 20 pitanja, a maksimalan broj bodova koji kandidati / kandidatkinje mogu ostvariti je 10 bodova.

Smatra se da su kandidati / kandidatkinje položili pisani test ako su ostvarili najmanje ili više od 50 % bodova na provedenom testiranju.

**VI.**

Za vrijeme pisanog testiranja i testiranja poznavanja engleskog i talijanskog jezika kandidatima / kandidatkinjama nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provodi provjera,
* razgovarati s ostalim kandidatima / kandidatkinjama ili na drugi način remetiti mir i red.

Ukoliko se kandidat / kandidatkinja ponaša neprimjereno i/ili prekrši neko od prethodno opisanih pravila, biti će zamoljen / zamoljena da se udalji sa testiranja, a njegov / njezin rezultat i rad Povjerenstvo za provedbu Oglasa neće bodovati.

**VII.**

Sa kandidatima / kandidatkinjama koji iz svakog dijela provjere znanja i sposobnosti (pisani test i test poznavanja engleskog i talijanskog jezika) ostvare najmanje ili više od 50 % ukupno mogućeg broja bodova, Povjerenstvo za provedbu Oglasa provesti će intervju.

Povjerenstvo kroz intervju s kandidatima / kandidatkinjama utvrđuje interese, profesionalne ciljeve i motivaciju kandidata / kandidatkinja za rad na radnom mjestu za koje je podnio prijavu.

Intervju se boduje na način kao i pisano testiranje, tj. svakom kandidatu / kandidatkinji se dodjeljuje određeni broj bodova od 1 do 10.

**VIII.**

Maksimalan broj bodova koje kandidati / kandidatkinje mogu ostvariti na prethodnoj provjeri znanja i sposobnosti iznosi 30 bodova (10 bodova iz pisanog testiranja, 10 bodova iz testiranja poznavanja engleskog i talijanskog jezika i 10 bodova temeljem provedenog intervjua).

Kandidati / kandidatkinje koji su pristupili prethodnoj provjeri znanja i sposobnosti imaju pravo uvida u rezultate provedenog postupka.

**IX.**

Nakon provedenog postupka prethodne provjere znanja i sposobnosti, Povjerenstvo za provedbu Oglasa utvrđuje rang listu kandidata / kandidatkinja prema ukupnom broju bodova ostvarenog na pisanom testiranju, testiranju poznavanja engleskog i talijanskog jezika i intervjuu, te ju dostavlja pročelnici Upravnog odjela za turizam, poduzetništvo i ruralni razvoj, uz izvješće o provedenom postupku koje potpisuju svi članovi Povjerenstva.

Pročelnica Upravnog odjela za turizam, poduzetništvo i ruralni razvoj donijeti će rješenje o prijmu u službu najkasnije u roku od 60 dana od isteka roka za podnošenje prijava, koje će biti dostavljeno svim kandidatima / kandidatkinjama prijavljenim na Oglas.

 **Predsjednica Povjerenstva**

 **za provedbu Oglasa**

 **v.r. Dana Jovanović Drpić, dipl.iur.**

KLASA: 112-03/19-01/2

URBROJ: 2170/1-06-02/2-19-9

Rijeka, 22. veljače 2019.